Wanneer jy ŉ nuwe foto neem, of selfs ‘n foto uit jou fotogalery gebruik, sal jy outomaties die nuwe redigeringsopsies sien. Jy kan byvoorbeeld ŉ groot rooi hart op jou foto teken om te wys jy verlang na iemand, of self ŉ boodskappie byvoeg in die kleur en skrif van jou keuse.
Die nuwe funksies ondersteun ook die voorste flitsfunksie van jou selfoon, wat sal verseker jy neem die perfekte selfie. Dit sal ook jou skerm helderder laat vertoon in swak lig of in die aand om die gehalte van jou foto te verbeter. Daar is ook ŉ gerieflike inzoem-funksie wanneer jy iets op video wil vaslê. Jy hoef net jou vinger op en af op die skerm te beweeg om in en uit te zoem. Jy kan ook vinnig tussen die voorste- en agterste kamera verwissel deur net twee keer na mekaar op die skerm te druk.